Vysoký vrch (vrch vo Veporských vrchoch)

Vysoký vrch () je vrch vo Veporských vrchoch, krajinnom celku Slovenského rudohoria. Leží nad Tisovcom, približne  východne od Brezna.

 Poloha 
Nachádza sa vo východnej časti Veporských vrchov, v geomorfologickom podcelku Fabova hoľa. Leží v Banskobystrickom kraji, na hranici okresov Revúca a Rimavská Sobota a zasahuje na katastrálne územie obce Muráň a mesta Tisovec. Najbližšími sídlami sú južne situovaný Tisovec, východne ležiaci Muráň a západne Pohronská Polhora a Michalová, severne sa nachádza Heľpa, Závadka nad Hronom a Polomka. Je súčasťou Národného parku Muránska planina

 Opis 
Vysoký vrch leží vo východnej časti Veporských vrchov, v hrebeni vedúcom východným smerom z Fabovej hole () cez sedlo Burda na Javor (). Severne na nachádza Veľká Smrekovica (), Malá Smrekovica (), Slatvinské (), Malá Stožka () a Veľká Stožka (), východne Kľak (), Veľký Cigán (), Pavelková () a Ostrica (), južne Hajnáš (), Štrompľová () a Magnet () a západne Strieborná (), Kučalach (), Vysoká (), Psica (), Javorinka () a Fabova hoľa ().Veporské vrchy. Turistická mapa. 1 : 50 000. Harmanec: VKÚ, a. s., 1999.Stolické vrchy. Turistická mapa. 1 : 50 000. Harmanec: VKÚ, a. s. Severné svahy odvodňuje riečka Hronec a jej prítok Dudlavka do rieky Hron, západné sú pramennou oblasťou rieky Rimavy v povodí Slanej a z juhovýchodnej časti voda odteká potokom Kačkava. Na vrchol nevedie značená turistická trasa. 

 Výhľady 
Vrcholovú oblasť pokrýva po ťažbe len nízka vegetácia, ktorá umožňuje kruhový rozhľad. Pri vhodných podmienkach tak možno vidieť okolité vrchy Veporských vrchov, hrebeň Nízkych i Vysokých Tatier, Spišsko-gemerský kras, Stolické vrchy a Poľanu, južným smerom tiež mnohé vrchy v severnom Maďarsku.

 Prístup 
Na vrchol nevedie značená turistická trasa, no severným úbočím prechádza Rudná magistrála. Do blízkeho sedla Burda je prístup:

 po  červeno značenej Rudnej magistrále:
 od západu zo sedla Zbojská cez rázc. Kučelach
 od východu zo sedla Nižná Kľaková cez rázc. Pod Vysokým vrchom
 po  zelenej turistickej značke z Tisovca
 po  modro značenej trase:
 od severu z obce Závadka nad Hronom cez rázc. Pod Vysokým vrchom
 od západu z Pohronskej Polhory cez rázc. Tri kopce

 Referencie 

 Pozri aj 
 Veporské vrchy
 Fabova hoľa (geomorfologický podcelok) 
 Zoznam vrcholov vo Veporských vrchoch

 Iné projekty 

 Externé odkazy 
 Poloha na turistickej mape

Kategória:Vrchy vo Veporských vrchoch
Kategória:Tisícovky na Slovensku
Kategória:Vrchy v okrese Revúca
Kategória:Vrchy v okrese Rimavská Sobota
Kategória:Muráň (obec)
Kategória:Tisovec (okres Rimavská Sobota)